b"\n_START_ARTICLE_\nCasa Duran i Sanpere\n_START_SECTION_\nDescripci\xc3\xb3\n_START_PARAGRAPH_\nCasa de pedra actualment arrebossada, de quatre plantes. La planta baixa t\xc3\xa9 la porta principal d'arc escarser amb base suportada per cartel\xc2\xb7les. A la segona planta hi ha quatre portes balconeres amb barana de forja i una finestra d'arc carpanell i la planta superior t\xc3\xa9 cinc finestres el\xc2\xb7l\xc3\xadptiques. Rematant la construcci\xc3\xb3 hi ha una cornisa.\n_START_SECTION_\nHist\xc3\xb2ria\n_START_PARAGRAPH_\nAgust\xc3\xad Duran i Sanpere va ser historiador, arxiver i arque\xc3\xb2leg. Des de 1912 col\xc2\xb7labor\xc3\xa0 en la constituci\xc3\xb3 del servei d'investigacions arqueol\xc3\xb2giques de l'Institut d'Estudis Catalans. Fou el primer  director del Centre d'estudis d'Etnografia Peninsular i ha estat un dels fundadors, el 1950 de les assemblees d'Estudis Comarcals."